**Ministru kabineta rīkojuma projekta**

**“****Par naudas balvu piešķiršanu par izciliem sasniegumiem sportā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Sporta likuma 14.panta pirmā daļa un Ministru kabineta 2012.gada 3.janvāra noteikumu Nr.26 “Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk – Noteikumi) 2.punkts.
2. Latvijas Nacionālās sporta padomes (turpmāk – Padome) 2016.gada 19.oktobra sēdē Ministru kabinetam izteiktais priekšlikums (prot.Nr.3 5.§, 5.2.apakšpunkts) piešķirt naudas balvas par izciliem sasniegumiem XXXI Vasaras olimpiskajās spēlēs un Vasaras Paralimpiskajās spēlēs Riodežaneiro (Brazīlija).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Sporta likuma 14.panta pirmo daļu Latvijas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām Ministru kabinets var piešķirt naudas balvas par izciliem sasniegumiem sportā. Saskaņā ar Sporta likuma 9.panta trešās daļas 3.punktu Padome sniedz Ministru kabinetam priekšlikumus attiecībā uz naudas balvu piešķiršanu par izciliem sasniegumiem sportā. Padomes 2016.gada 19.oktobra sēdē, izvērtējot Noteikumos noteiktā kārtībā Izglītības un zinātnes ministrijā saņemtos Sporta likumā noteiktā kārtībā atzīto sporta federāciju iesniegumus naudas balvu piešķiršanai par izciliem sasniegumiem XXXI Vasaras olimpiskajās spēlēs un vasaras Paralimpiskajās spēlēs Riodeženeiro (Brazīlija), Ministru kabinetam tika izteikts priekšlikums piešķirt naudas balvas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām.  Saskaņā ar Noteikumu 2.punktu izglītības un zinātnes ministrs Padomes priekšlikumu par naudas balvu piešķiršanu iesniedz izskatīšanai Ministru kabinetā. Ievērojot minēto, Izglītības un zinātnes ministrija ir izstrādājusi Ministru kabineta rīkojuma projektu “Par naudas balvu piešķiršanu par izciliem sasniegumiem sportā” (turpmāk – Rīkojuma projekts), kurš paredz piešķirt naudas balvas par izciliem sasniegumiem XXXI Vasaras olimpiskajās spēlēs un vasaras Paralimpiskajās spēlēs Riodeženeiro (Brazīlija). Rīkojuma projektā atsevišķi ir norādīts maksājamā iedzīvotāju ienākuma nodokļa apmērs (likuma „Par iedzīvotāju ienākuma nodokli” 9.panta pirmās daļas 10.punkts), kas tiek ietverts ar naudas balvu apbalvojamai personai piešķiramajā naudas balvā. Tādejādi, ievērojot Noteikumu 30.2.apakšpunktā noteikto, iedzīvotāju ienākuma nodokļa maksājumu (24% no summas, kas pārsniedz 1423 *euro*) no apbalvojamai personai piešķirtās naudas balvas veiks attiecīgā Sporta likumā noteiktā kārtībā atzītā sporta federācija. Lai gan šobrīd spēkā esošo Noteikumu 24.punkts paredz attiecīgajai sporta federācijai naudas balvu tikai par sportistu izcīnītajām pirmajām trim vietām, Padomes 2016.gada 19.oktobra sēdē tika atbalstīts (prot.Nr.3 4.§, 4.1.apakšpunkts) Izglītības un zinātnes ministrijas izstrādātais Ministru kabineta noteikumu projekts „Grozījums Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru””, kurš tiek virzīts vienotā paketē ar Rīkojuma projektu un paredz noteikt, ka attiecīgajai sporta federācijai var piešķirt naudas balvu līdz 35 572 euro apmērā par sportistu olimpiskajās spēlēs un paralimpiskajās spēlēs izcīnītajām pirmajām sešām vietām. Ņemot vērā to, ka Noteikumi satur procesuālās normas, kuras reglamentē naudas balvas piešķiršanas kārtību, jaunā kārtība varēs tikt attiecināta arī uz sportistu sasniegumiem XXXI Vasaras olimpiskajās spēlēs un paralimpiskajās spēlēs Riodežaneiro (Brazīlija). Papildus minētam Rīkojuma projektam ir pievienots arī Ministru kabineta sēdes protokollēmuma projekts, kurš paredz uzdevumu Valsts kancelejai sagatavot Rīkojuma projektu parakstīšanai pēc iepriekšminētā Ministru kabineta noteikumu projekta spēkā stāšanās.  Rīkojuma projekts paredz:1. saskaņā ar Sporta likuma 14.panta pirmo daļu, kā arī ievērojot Noteikumu 2.punktu, piešķirt naudas balvas par izciliem sasniegumiem XXXI Vasaras olimpiskajās spēlēs un Paralimpiskajās spēlēs Riodežaneiro (Brazīlija).
2. uzdevumu naudas balvas 42 686 *euro* apmērā izmaksāt no likumā “Par valsts budžetu 2016.gadam” Izglītības un zinātnes ministrijai pamatbudžeta apakšprogrammā 09.08.00 “Balvas par izciliem sasniegumiem sportā” iedalītajiem līdzekļiem;
3. uzdevumu Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Izglītības un zinātnes ministrijai 1 009 262 *euro* (tai skaitā 187 295 *euro* nodokļu samaksai).
 |
| 3. | Cita informācija |  Rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. Rīkojuma projektu, kurš sagatavot pamatojoties uz Padomes priekšlikumu, izstrādāja Izglītības un zinātnes ministrija. Sabiedrības (nevalstisko sporta organizāciju) līdzdalība tika nodrošināta, jautājumu par naudas balvu piešķiršanu izskatot Padomes 2016.gada 19.oktobra sēdē. Ņemot vērā to, ka Rīkojuma projekts pēc būtības ir Padomes priekšlikuma atspoguļojums tiesību akta projekta veidā, papildus sabiedrības līdzdalība nav nepieciešama. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **42686** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *42686* |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **42686** | **1009262** | **0** | **0** | **0** |
| 2.1. valsts pamatbudžets | *42686* | *1009262* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **-1009262** | **0** | **0** | **0** |
| 3.1. valsts pamatbudžets | *0* | *-1009262* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1009262 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Saskaņā ar Noteikumu 27.punktu naudas balvu izmaksai izmantojami Izglītības un zinātnes ministrijas apakšprogrammai “Balvas par izciliem sasniegumiem sportā” paredzētie valsts budžeta līdzekļi un citi valsts budžeta līdzekļi, ja par to pieņemts attiecīgs lēmums atbilstoši Likumam par budžetu un finanšu vadību. Rīkojuma projektā paredzētās naudas balvas 42 686 *euro* apmērā tiks izmaksātas no likumā “Par valsts budžetu 2016.gadam” Izglītības un zinātnes ministrijai pamatbudžeta apakšprogrammā 09.08.00 “Balvas par izciliem sasniegumiem sportā” iedalītajiem līdzekļiem, savukārt naudas balvas 1 009 262 *euro* apmērā tiks izmaksātas no Izglītības un zinātnes ministrijai piešķirtajiem līdzekļiem no valsts budžeta programmas 02.00.00 “Līdzekļi neparedzētiem gadījumiem”. Tādejādi kopumā naudas balvas tiks piešķirtas 1 051 948 *euro* apmērā. Maksājamā iedzīvotāju ienākuma nodokļa apmērs kopumā veido 187 295 *euro*. Informāciju par apropriācijas izmaiņām likuma par valsts budžetu attiecīgajam gadam pielikumā “Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) ministrija iesniegs Finanšu ministrijā pēc Ministru kabineta rīkojuma projekta pieņemšanas Ministru kabinetā. |

*Anotācijas II, IV, V, VI un VII sadaļa – Rīkojuma projekts šīs jomas neskar.*

Izglītības un zinātnes ministrs Kārlis Šadurskis

Valsts sekretāre Līga Lejiņa

24.10.2016. 10:40

1046

S.Roze

67047933, santa.roze@izm.gov.lv